

**Мақтаарал ауданы бойынша ауданішілік және кентішілік бағыттарда жолаушылар мен багажды автомобиль көлігімен тасымалдау тарифтерін белгілеу туралы**

Түркістан облысы Мақтаарал ауданы әкiмдiгiнiң 2021 жылғы 6 мамырдағы № 284 қаулысы. Түркістан облысының Әдiлет департаментiнде 2021 жылғы 6 мамырда № 6187 болып тiркелдi

      "Қазақстан Республикасындағы жергілікті мемлекеттік басқару және өзін-өзі басқару туралы" Қазақстан Республикасының 2001 жылғы 23 қаңтардағы Заңының 31 бабының 2 тармағына, "Автомобиль көлігі туралы" Қазақстан Республикасының 2003 жылғы 4 шілдедегі Заңының 19 бабына және "Тұрақты маршруттар бойынша жолаушылар мен багажды тасымалдау жөнінде қызмет көрсетуге тарифтер есептеу әдістемесін бекіту туралы" Қазақстан Республикасы Көлік және коммуникация министрінің 2011 жылғы 13 қазандағы № 614 бұйрығына (Нормативтік құқықтық актілерді мемлекеттік тіркеу тізілімінде № 7297 болып тіркелген) сәйкес, Мақтаарал ауданының әкімдігі ҚАУЛЫ ЕТЕДІ:

      1. Мақтаарал ауданы бойынша жолаушылар мен багажды тұрақты автомобиль көлігімен тасымалдайтын әлеуметтік мәні бар маршруттарына бір жолаушыға мынадай тарифтер белгіленсін:

      1) ауданішілік бағыттарға жолаушылар мен багажды автомобиль көлігімен тасымалдауға бір шақырымға 6 (алты) теңге.

      2) кентішілік бағыттарға жолаушылар мен багажды автомобиль көлігімен тасымалдауға 50 (елу) теңге.

      2. "Мақтаарал ауданы әкімінің аппараты" мемлекеттік мекемесі Қазақстан Республикасының заңнамасында белгіленген тәртіппен:

      1) осы қаулының "Қазақстан Республикасының Әділет Министрлігі Түркістан облысының Әділет департаменті" Республикалық мемлекеттік мекемесінде мемлекеттік тіркелуін;

      2) осы қаулыны оны ресми жарияланғаннан кейін Мақтаарал ауданы әкімдігі интернет-ресурсына орналастыруды қамтамасыз етсін.

      3. Осы қаулының орындалуын бақылау аудан әкiмiнiң орынбасары Б.Туребековке жүктелсiн.

      4. Осы қаулы оның алғашқы ресми жарияланған күнінен кейін күнтізбелік он күн өткен соң қолданысқа енгізіледі.

|  |  |
| --- | --- |
| *Аудан әкімі* | *Б. Асанов* |

      "КЕЛІСІЛДІ"

      Мақтаарал аудандық мәслихатының

      хатшысы Қ. Сәрсекбаев

      "\_\_" сәуір 2021 жыл

© 2012. Қазақстан Республикасы Әділет министрлігінің «Қазақстан Республикасының Заңнама және құқықтық ақпарат институты» ШЖҚ РМК